Mesoclemmys dahli

Mesoclemmys dahli juga dikenali sebagai Kura-kura Kepala Katak Dahli ialah kura-kura bersaiz sederhana dari keluarga Chelidae. Kura-kura ini berasal dari kawasan berair yang terletak di utara Colombia.

Etimologi
Nama dahli, diletakkan sebagai penghargaan kepada pakar Iktiologi Colombia-Sweden, George Dahl (1905-1979), yang gemar mengumpul pelbagai spesimen biologi.

Ciri-ciri
Mempunyai karapas bujur, berwarna zaitun coklat dan bersaiz 22.9cm) bahagian belakangnya lebar dan sedikit bergerigi. Walaupun belakangnya kelihatan rata, sisinya agak terjungkit. Terdapat jungkir sederhana bentuknya pada kura-kura kecil atau dewasa.

Kariotipnya ialah 2n = 58: 22 makrokhromosom, 36 mikrokhromosom (Bull and Legler, 1980).

Kura-kura jantan memiliki ekor yang panjang, tebal dengan kepala yang tirus. Kepala kura-kura betina pula lebih besar .

Taburan

Kura-kura ini boleh dijumpai di Atlántico, Bolívar, Córdoba dan Sucre di utara Colombia.

Habitat
Medem (1966) menyatakan habitat haiwan ini merangkumi kolam, dan kawasan berair di dalam hutan.

Kitaran hidup
Medem (1966) melaporkan yang musim mengawan haiwan ini di Colombia bermula pada Jun dan Julai dengan sarang untuk bertelur mula dibina pada bulan September dan Oktober. Satu hingga enam biji telur dihasilkan sekali sarang. Telurnya berwarna putih, bujur (29-35 x 23–28 mm) rapuh, dan anak kura-kuranya hanya bersaiz sekitar 28–30mm panjang.
Mesoclemmys dahli biasanya bersifat maging, menjadikan siput, serangga akuatik, invertebrata air, ikan, dan amfibia; sebagai makanan.

Rujukan

Pautan luar
 2006 IUCN Red List of Threatened Species.   Downloaded on 29 July 2007.
 http://nlbif.eti.uva.nl/bis/turtles.php?menuentry=soorten&id=172 
 http://www.catalogueoflife.org/show_species_details.php?record_id=4485015
 Tortoise & Freshwater Turtle Specialist Group 1996.  Phrynops dahli.

dahli
Turtles of South America
Reptiles of Colombia
Endemic fauna of Colombia
Vertebrates described in 1958
Taxonomy articles created by Polbot